Държавен вестник, бр. 75, 2016 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  75
(2) За осъществяване на успешна връзка с 
отделните средства за измерване и контрол 
задължените лица следва да предоставят де­
тайлно техническо описание – Modbus карта 
на приложимите регистри за данни на всяко 
едно средство.
(3) Към проектната документация задъл­
жените лица предоставят за всяка контролна 
точка номенклатура за измерваните акцизни 
стоки, която за всеки продукт съдържа данни 
за продуктов код (еквивалентен на Допълни­
телен код на стоката, деклариран в акцизна 
декларация и/или регистър „Дневник на 
складовата наличност“), търговско наиме­
нование от номенклатурата на таблицата за 
съответствие CL175, код по КН, код на АП, 
Търговска марка/Описание и посока на дви­
жение (вход/изход). В случаите на промяна 
(добавяне или премахване на продукт) от 
предоставената номенклатура лицата неза­
бавно уведомяват митническите органи, като 
подават уведомление съгласно чл. 6, ал. 6 от 
Наредба № Н-1 от 2014 г. 
(4) За контакти по технически въпроси 
към проектната документация задълженото 
лице е необходимо да предостави и следната 
информация за негови служители и трети 
лица, участващи в изграждане на инфра­
структурата и отговорни за реализацията 
на проекта: 
1. имена по документ за самоличност, 
длъжност и месторабота на лицето;
2. номер на мобилен и/или фиксиран 
телефон;
3. адрес на електронна пощенска кутия.
(5) Задълженото лице е длъжно да уведоми 
компетентното МУ при промяна на отго­
ворното лице, като предоставя изискваната 
информация.
Чл. 12. (1) Проектът се съгласува съгласно 
чл. 50, ал. 2 от Наредба № Н-1 от 2014 г.
(2) Когато по време на реализиране на 
проекта възникне необходимост от изменения 
в него, задълженото лице подава заявление до 
компетентното МУ за изменение в проекта.
(3) Съгласуването на изменението се из­
вършва в 14-дневен срок от подаването на 
заявлението.
Чл. 13. (1) След съгласуване на проекта 
с компетентното МУ лицето го реализира 
в съответствие с предоставената по чл. 11 
проектна документация.
(2) Монтажът на ИКУНК и на устройствата 
в него се извършва като част от реализацията 
на проекта съгласно изискванията на глава 
четвърта.
Раздел IV
Инсталация на софтуера и конфигуриране 
на контролера
Чл. 14. Инсталацията на софтуера и кон­
фигурирането на индустриалния контролер 
и комуникационните връзки от средствата за 
измерване и контрол към него се извършват 
от служител на задълженото лице или от 
друго оправомощено за целта лице (напри­
мер представител на организация, с която 
задълженото лице има сключен договор). 
Раздел V
Предоставяне на софтуерно приложение по 
чл. 4 от Агенция „Митници“
Чл. 15. (1) Задълженото лице изпраща 
официално писмо по пощата до Централното 
митническо управление (ЦМУ) и сканирано 
копие на e-mail: servicedesk@customs.bg, което 
съдържа:
1. наименование на икономическия опе­
ратор;
2. идентификация на обекта – наимено­
вание и местонахождение; ако обектът има 
статут по ЗАДС, се посочва идентификационен 
номер на данъчния склад – за лицензирани 
складодържатели, или идентификационен 
номер – за регистрирани лица; 
3. заявление, че инфраструктурата, необхо­
дима за работата на СКИУ, е готова за работа 
и е изградена в съответствие с изискванията 
на Наредба № Н-1 от 2014 г. и тази наред­
ба; готовността за работа включва: монтаж 
и настройка на средствата за измерване и 
контрол; наличие на всички документи, 
които трябва да притежават средствата за 
измерване съгласно изискванията на Закона 
за измерванията и Закона за техническите 
изисквания към продуктите (за всяко средство 
за измерване и контрол, за което такива се 
изискват); изградена, тествана и работеща 
полева мрежа; ИКУНК с всичките му компо­
ненти; индустриалният контролер в ИКУНК 
е програмиран и готов за работа;
4. митническо учреждение, входящ номер 
и дата на представен проект за изграждане 
на СКИУ; 
5. име, e-mail, телефон и адрес на упъл­
номощено от задълженото лице за контакти 
по технически въпроси. 
(2) Писмото по ал. 1 следва да бъде под­
писано от лице, което има представителна 
власт. 
(3) На посочения в ал. 1, т. 5 адрес за 
сметка на получателя се изпраща на елек­
тронен носител, съдържащ image файла, и 
инструкция, указваща как да се инсталира 
софтуерното приложение по чл. 4 и как да 
се направи Modbus картата. 
(4) Лицето по ал. 1, т. 5 получава на по­
сочения e-mail архивиран файл, съдържащ 
сертификат за VPN клиента. Необходимата 
парола за разархивиране на файла се съоб­
щава на лицето на посочения телефон от 
служител на ЦМУ. 
(5) Лицето по ал. 1, т. 5 инсталира файла 
на индустриалния компютър съгласно ин­
струкцията за инсталиране и конфигуриране.